CELEX: 32008R0725
Language: sk
Date: 2008-07-24 00:00:00
Title: Nariadenie Komisie (ES) č. 725/2008 z  24. júla 2008 týkajúce sa zatriedenia určitých druhov tovaru do kombinovanej nomenklatúry

26.7.2008   
            
            
               SK
            
            
               Úradný vestník Európskej únie
            
            
               L 198/32
            
         
      NARIADENIE KOMISIE (ES) č. 725/2008
   z 24. júla 2008
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá interpretácie kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3 tabuľky.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2 tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júla 2008
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 360/2008 (Ú. v. EÚ L 111, 23.4.2008, s. 9).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Rady (ES) č. 1791/2006 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Výrobok pozostávajúci z (hmotnostné %):
                              
                                          tvarohu
                                       
                                       
                                          32,4
                                       
                                    
                                          odstredeného mlieka
                                       
                                       
                                          32,9
                                       
                                    
                                          smotany (33,5 % tuku)
                                       
                                       
                                          12,4
                                       
                                    
                                          cukru
                                       
                                       
                                          4,5
                                       
                                    ďalej z ovocnej zložky, srvátky, stabilizátora, jogurtových kultúr.
                              Hmotnostný obsah tuku je 4,3 %.
                              Výrobok má svetločervenú farbu. Hmota má vzhľad čerstvého syra. Časti ovocnej zložky môžu byť v hmote viditeľné.
                              Výrobok je balený v nádobách s obsahom 150 g.
                           
                        
               
                  0406 10 20
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením kódov KN 0406, 0406 10 a 0406 10 20.
                  Výrobok obsahuje viac ako 70 % hmotnostných mliečnych výrobkov, z ktorých tvaroh mu dáva základný charakter. Výrobok preto má povahu čerstvého syra a tvarohu.
                  Z tohto dôvodu je výrobok zatriedený do položky 0406.
               
            
                  
                              2.
                           
                           
                              Výrobok pozostávajúci z (hmotnostné %):
                              
                                          tvarohu
                                       
                                       
                                          41,7
                                       
                                    
                                          nízkotučného jogurtu
                                       
                                       
                                          29,7
                                       
                                    
                                          ovocnej zložky
                                       
                                       
                                          20
                                       
                                    
                                          fruktózového sirupu
                                       
                                       
                                          5
                                       
                                    
                                          proteínového koncentrátu
                                       
                                       
                                          2
                                       
                                    
                                          spojiva
                                       
                                       
                                          0,9
                                       
                                    
                                          smotany
                                       
                                       
                                          0,7
                                       
                                    Hmotnostný obsah tuku je 0,4 %.
                              Výrobok má dve vrstvy: biela hmota obsahujúca tvaroh sa nachádza navrchu a ovocná zložka pod ňou. Hmota vo vrchnej vrstve má vzhľad čerstvého syra.
                              Výrobok je balený v nádobách s obsahom 125 g.
                           
                        
               
                  0406 10 20
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením kódov KN 0406, 0406 10 a 0406 10 20.
                  Výrobok obsahuje viac ako 70 % hmotnostných mliečnych výrobkov, z ktorých tvaroh mu dáva základný charakter. Výrobok preto má povahu čerstvého syra a tvarohu.
                  Z tohto dôvodu je výrobok zatriedený do položky 0406.